Iñaki Varela

20:11 16/10/2017

A discusión creada nestes comentarios non deixa de ser superficial, útil para descualificacións cruzadas, pero non para comprender un problema complexo, multifactorial e en absoluto único de Galiza, aínda que aquí teña as súas especificidades. En todas estas causas a eucaliptización ocupa tamén o seu lugar, mais non pode falarse só do tipo de árbores sen engadir cuestións climáticas, modelos de xestión do monte, estado das masas forestais, presenza de nucleos de poboación ou industrias.



A pesares do desprezo dalgún dos comentarios cara o ecoloxismo, deixo a ligazón a un texto que vimos de publicar na web da asociación Verdegaia, como contribución a unha reflexión algo máis detida: http://www.verdegaia.org/index.php/urbanismo-infraestruturas-e-territorio/1721-por-que-e-para-que-arde-galiza



Non é máis que parte da nosa visión, que compartimos con outras persoas e colectivos, pero tampouco hai unha verdade total nin unha visión única nun tema tan complexo como este. Por iso é tan certo que o eucalipto de por si non é sinónimo de incendio, como que a eucaliptización é un factor a ter en conta no presente e futuro dos incendios en Portugal, Galiza e a cornixa cantábrica.



